Ego Hugo, dux Burgundie, notum fieri volo presentibus et futuris quod Petrus de Goe calumpniabatur erga fratres Quinciacenses terram Feschelem, que est in finagio Sancti Medardi, et in finagio Semontis, et in finagio Maisnili Lamberti, et in finagio de Villanis, quam Roselinus de Duismo et Girardus, frater ejus, laudantibus uxoribus et filiis et filiabus suis, donaverunt Deo et ecclesie Quinciacensium; laudantibus etiam Guillermo de Duismo, de cujus casamento terra illa erat, et uxore et filiabus ejus, pro qua terra fratres Quinciacenses collocaverant filiam prefati Rocelini in monasterio sanctimonialium apud Autisiodorum,........ suo consortio retinuerant. Propter hanc calumpniam, predictus Petrus......... convenerunt et recognovit idem Petrus de hac calumpnia se............. injuste vexasset et predictam terram, laudante Aalix, uxore sua, et Guillermo, filio suo, eisdem fratribus quietam clamavit. In capitulo etiam Quinciacensi de illa injuria ...... fratribus satisfecit. Hujus rei testes sunt: Milo presbiter Maisnili Lamberti, Oldeerus, presbiter Sancti Medardi, Gillebertus presbiter de Bremur, Hugo de Neelis, Aymo de Bremur, Aymo de Ayseio, Milo prepositus de Aisnay, Robertus Maisnili Lamberti. Hec omnia in presentia mea recitata sunt et recognita, et sigilli mei impressione munita. Actum est hoc anno ab incarnatione Domini millesimo centesimo septuagesimo tertio.